CELEX: 52021PC0545
Language: da
Date: 2021-09-10
Title: Forslag til RÅDETS FORORDNING om ændring af Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet

EUROPA-KOMMISSIONEN
            Bruxelles, den 10.9.2021
            COM(2021) 545 final
            2021/0287(NLE)
            Forslag til
            RÅDETS FORORDNING 
            om ændring af Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Det er nødvendigt at ændre Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet med henblik på at gennemføre overførslen af den uudnyttede EU-kvote for pighvar for 2020 inden for rammerne af Den Almindelige Kommission for Fiskeri i Middelhavet (GFCM). 
            
            
               •Sammenhæng med de gældende regler på samme område
            
            
               De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling. 
            
            
               •Sammenhæng med Unionens politik på andre områder
            
            
               De foreslåede foranstaltninger er i overensstemmelse med andre EU-politikker, navnlig politikkerne på miljøområdet. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Dette forslags retsgrundlag er artikel 43, stk. 3, i traktaten om Den Europæiske Unions funktionsmåde. 
            
            
               Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i Europa-Parlamentets og Rådets forordning (EU) nr. 1380/2013. 
            
            
               •Nærhedsprincippet (for områder, der ikke er omfattet af enekompetence) 
            
            
               Unionen har enekompetence på det område, som forslaget vedrører, jf. traktatens artikel 3, stk. 1, litra d). Nærhedsprincippet finder derfor ikke anvendelse. 
            
            
               •Proportionalitetsprincippet
            
            
               Forslaget er i overensstemmelse med proportionalitetsprincippet af følgende grund: Den fælles fiskeripolitik er en fælles politik. I henhold til traktatens artikel 43, stk. 3, skal Rådet vedtage de foranstaltninger, der tager sigte på at fastsætte og fordele fiskerimulighederne. 
            
            
               •Valg af retsakt
            
            
               Foreslået retsakt: forordning.  
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
         
         
            
               •Efterfølgende evalueringer/kvalitetskontrol af gældende lovgivning
            
            
               Ikke relevant. 
            
            
               •Høringer af interesserede parter
            
            
               Ikke relevant.
            
            
               •Indhentning og brug af ekspertbistand
            
            
               Ikke relevant.
            
            
               •Konsekvensanalyse
            
            
               Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3. 
            
            
               •Målrettet regulering og forenkling
            
            
               Ikke relevant. 
            
            
               •Grundlæggende rettigheder
            
            
               Ikke relevant. 
            
            
               4.VIRKNINGER FOR BUDGETTET
            
            
               De foreslåede foranstaltninger har ingen budgetmæssige konsekvenser. 
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Ikke relevant. 
            
            
               •Forklarende dokumenter (for direktiver)
            
            
               Ikke relevant. 
            
            
               •Nærmere redegørelse for de enkelte bestemmelser i forslaget
            
         
         
            
               Den foreslåede ændring tager sigte på at ændre Rådets forordning (EU) 2021/90, navnlig bilag VII, som beskrevet nedenfor.
            
            
               Ifølge de data, der er indberettet til GFCM, udnyttede Bulgarien i 2020 83 % af sin årlige kvote for pighvar (dvs. 62 ton ud af 75 ton). På samme måde udnyttede Rumænien 93 % af sin årlige kvote for pighvar (dvs. 70 ton ud af 75 ton). Det resulterer i en samlet udnyttelse af EU-kvoten på 88 % (dvs. 132 ton ud af 150 ton). De mængder, som EU ikke har fisket frem til 2021, svarer således til ca. 18 ton.
            
            
               GFCM's flerårige forvaltningsplan for pighvar, som fastlagt ved henstilling GFCM//41/2017/4 og som ændret ved henstilling GFCM/43/2019/3, særlig stk. 1, litra e), stipulerer: "Den maksimale uudnyttede mængde, som en part kan overføre i et givet år, må ikke overstige 15 % af dennes oprindelige, årlige kvote. Hvis bestandens situation er alvorlig, og arbejdsgruppen om Sortehavet (WGBS) i en videnskabelig udtalelse anbefaler at reducere fiskeridødeligheden, kan overførsel af uudnyttede kvoter forbydes".
            
            
               EU's anmodning om at overføre sin uudnyttede kvote for 2020 blev forelagt for GFCM's komité for overholdelsesmæssige spørgsmål (den 21. maj 2021), som anerkendte de ekstraordinære omstændigheder, der skyldes covid-19-pandemien. Overførselsanmodningen blev også drøftet i Sortehavsudvalgets arbejdsgruppe på et møde i juli 2021, fremskyndet med dette spørgsmål for øje. Efterfølgende godkendte GFCM overførslen på sit 44. årsmøde.
            
            
               Den afgørelse, der blev truffet af GFCM, bør derfor gennemføres i form af en ændring af Rådets forordning (EU) 2021/90.   
            
            
               Fordelingen af fiskerimuligheder efter pighvar i Sortehavet som fastsat ved forordning (EU) 2021/90 bør derfor ændres for at afspejle tilpasningen af Unionens kvoter for pighvar som fastsat af GFCM for 2021.  Den fordeling af de fiskerimuligheder, der skyldes denne underudnyttelse, bør gennemføres på grundlag af de enkelte medlemsstaters respektive andele i underudnyttelsen uden på nogen måde at ændre den i forordning (EU) 2021/90 fastsatte fordelingsnøgle for den årlige fordeling af Unionens pighvarkvoter til medlemsstaterne. Begge berørte medlemsstater, Bulgarien og Rumænien, deler Unionens pighvarkvoter ligeligt, dvs. med en fordelingsnøgle, der svarer til 50 % af Unionens pighvarkvoter i Sortehavet pr. medlemsstat.
            
            
               2021/0287 (NLE)
            
            
               Forslag til
            
            
               RÅDETS FORORDNING
            
            
               om ændring af Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet 
               
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets forordning (EU) 2021/90 fastsættes der fiskerimuligheder for 2021 for fiskebestande og grupper af fiskebestande gældende i Middelhavet og Sortehavet
                  1
               .  Forordningen gennemfører Den Almindelige Kommission for Fiskeri i Middelhavets (GFCM's) forvaltningsplan for fiskeriet
                  2
                efter pighvar i Sortehavet (GFCM's geografiske underområde 29) i EU-lovgivningen. 
            
            
               (2)GFCM vedtog på sit 44. årsmøde i 2021 en afgørelse, hvoraf det fremgår, at Den Europæiske Union i 2020 underudnyttede sine kvoter for pighvar, og hvori overførslen af uudnyttede kvoter godkendes under henvisning til de ekstraordinære omstændigheder, der skyldes covid-19-pandemien. GFCM-afgørelsen bør derfor gennemføres i EU-lovgivningen.
            
            
               (3)Fordelingen af fiskerimuligheder i Sortehavet som fastsat ved forordning (EU) 2021/90 bør derfor ændres for at afspejle tilpasningen af Unionens kvoter som fastsat af GFCM. Den fordeling af de fiskerimuligheder, der skyldes denne underudnyttelse, bør gennemføres på grundlag af de enkelte medlemsstaters respektive andele i underudnyttelsen uden på nogen måde at ændre den i forordning (EU) 2021/90 fastsatte fordelingsnøgle for den årlige fordeling af TAC'er. 
            
            
               (4)Forordning (EU) 2021/90 bør derfor ændres. 
            
            
               (5)De fangstbegrænsninger, der er fastsat i forordning (EU) 2021/90, finder anvendelse fra den 1. januar 2021. De bestemmelser om fangstbegrænsninger, der indføres ved nærværende forordning, bør derfor træde i kraft hurtigst muligt og finde anvendelse med tilbagevirkende kraft fra den 1. januar 2021. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder er steget og endnu ikke er opbrugt. Denne forordning bør på grund af sin hastende karakter træde i kraft umiddelbart efter offentliggørelsen —
            
            
         
         
            
               VEDTAGET DENNE FORORDNING:
            
            
               Artikel 1 
                  Ændring af forordning (EU) 2021/90 
            
            
            
               Bilag VII til forordning (EU) 2021/90 ændres som anført i bilaget til nærværende forordning.
            
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2021. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet (EUT L 31 af 29.1.2021, s. 1).
               
               
                  
                     (2)
                  
                        Henstilling GFCM/41/2017/4 som ændret ved henstilling GFCM/43/2019/3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 10.9.2021
            COM(2021) 545 final
            BILAG 
            til
            Forslag til  Rådets forordning
            om ændring af Rådets forordning (EU) 2021/90 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i Middelhavet og Sortehavet
            
               
         
         
            
               BILAG 
            
            
               I bilag VII til forordning (EU) 2021/90 affattes tabellen over fiskerimuligheder for pighvar i
            
            
               EU-farvande i Sortehavet således: 
                     
            
            
               "BILAG VII
            
            
               FISKERIMULIGHEDER FOR EU-FISKERFARTØJER I SORTEHAVET
            
            
            
                     
                        Art:
                     
                  
                  
                     
                        Pighvar
                     
                  
                  
                     
                        Område:
                     
                  
                  
                     
                        EU-farvande i Sortehavet - GSA 29
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgarien
                     
                  
                  
                     
                        87,825
                     
                  
                  
                     
                  
                  
                     
                        Analytisk TAC 
                     
                     
                        Artikel 3 i forordning (EF) nr. 847/96 finder ikke anvendelse.
                     
                     
                     
                     
                        Artikel 4 i forordning (EF) nr. 847/96 finder ikke anvendelse.
                     
                  
               
                     
                        Rumænien
                     
                  
                  
                     
                        80,116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unionen
                     
                  
                  
                     
                        167,941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Fiskeri, herunder omladning, opbevaring om bord, landing og første salg, tillades ikke fra den 15. april til den 15. juni 2021."